钦定古今图书集成/明伦汇编/闺媛典/第046卷 > 张弼妻徐氏
## 钦定古今图书集成/明伦汇编/闺媛典/第046卷 > 张弼妻徐氏

按《宋史列女传》：“徐氏，和州人，闳中女也，适同郡张弼。
建炎三年春，金人犯维扬，官军望风奔溃，多肆掳掠，
执徐欲污之。徐瞋目大骂曰：‘朝廷蓄汝辈以备缓急，
今敌犯行在，既不能赴难，又乘时为盗，我恨一女子
不能引剑断汝头，以快众愤，肯为汝辱以苟活耶？第
速杀我’。贼惭恚，以刃刺杀之，投江中而去。”